มันนี่ทูเดย์
ไทยพาณิชย์ตั้งผู้บริหาร
7 ต.ค. 2557

ไทยพาณิชย์ตั้งผู้บริหาร
ธนาคารไทยพาณิชย์แต่งตั้ง ผู้บริหารระดับสูง 3 ตำแหน่ง ครอบคลุมทั้งกลุ่มลูกค้าธุรกิจและกลุ่มลูกค้าบุคคล ประกอบด้วย นายวิพล วรเสาหฤท ผู้ช่วยผู้จัดการใหญ่อาวุโส กลุ่มลูกค้าธุรกิจ รับผิดชอบดูแลงานที่เกี่ยวข้องกับกลุ่มลูกค้าธุรกิจ ทั้งการบริหารลูกค้า บริหารกลยุทธ์ ผลิตภัณฑ์และการพัฒนาธุรกิจ โดยประสบความสำเร็จในการนำพาบริษัท ไทยพาณิชย์ประกันชีวิต ก้าวสู่อันดับท็อป 5 ในกลุ่มธุรกิจประกันชีวิต
นอกจากนี้ ยังแต่งตั้ง นางกาญจนา โรจวทัญญู ซึ่งมีประสบการณ์ด้านการตลาด และดำรงตำแหน่งผู้บริหารระดับสูงเป็นเวลาเกือบ 20 ปี เป็นผู้ช่วยผู้จัดการใหญ่อาวุโส สายบริหารกลยุทธ์การตลาดและการสื่อสาร ขณะที่ น.ส.พิภาวิน สดประเสริฐ ดำรงตำแหน่งผู้ช่วยผู้จัดการใหญ่ สายกลยุทธ์ลูกค้าบุคคล รับผิดชอบด้านการวางกลยุทธ์ทางด้านผลิตภัณฑ์และบริการทางการเงิน เพื่อนำเสนอให้กับกลุ่มลูกค้ารายย่อย อาทิ ผลิตภัณฑ์เงินฝาก และการลงทุน